Krāterezers

Krāterezers ir ezers, kas izveidojies ilgāku laiku neaktīva vulkāna krāterī vai kalderā. Daļa krāterezeru ir skābi, taču bieži krāterezeri ir ar parastu ūdens sastāvu. Ja vulkāns ir snaudošs vai daļēji aktīvs, krāterezeros vai to tiešā tuvumā novērojama arī ģeotermāla aktivitāte. Krāterezeri nereti ir ļoti dziļi.

Pie krāterezeriem pieskaita arī tos ezerus, kuru ezerdobi veidojuši meteorīti — par šādu krāterezeru var uzskatīt arī Sāremā salā esošo Kāli ezeru un vairākus citus, mazākus meteorītu krāteros esošos ezeriņus Igaunijā.

Ievērojami krāterezeri 

 Kreitera ezers — dziļākais ezers ASV, 594 m dziļš;
 Kelutas ezeri — Indonēzija;
 Ņosa ezers — Kamerūna, ezera radītais ogļskābās gāzes izvirdums 1986. gadā nogalināja ap 1 800 cilvēku;
 Siljans (Zviedrija) — liels meteorīta krāterī esošs ezers;
 Taupo ezers — lielākais ezers Jaunzēlandē;
 Tobas ezers — Indonēzija, Sumatras sala.

Skatīt arī 
 Māri — freātiskos izvirdumos radušies ezeri

Ārējās saites 

Reljefa formas
Ezeri
Ūdenstilpes
Vulkanoloģija